ᱥᱟᱹᱭᱛᱟᱹ

ᱥᱟᱹᱭᱛᱟᱹ ᱥᱮ ᱥᱟᱭᱛᱷᱤᱭᱟ (ᱞᱟᱦᱟ; ᱱᱚᱱᱫᱤᱯᱩᱨ) ᱫᱚ ᱥᱤᱧᱚᱛ ᱫᱤᱥᱚᱢ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱟᱦᱟᱨ ᱟᱨ ᱯᱳᱣᱨᱚᱥᱚᱵᱷᱟ ᱮᱞᱟᱠᱟ ᱠᱟᱱᱟ᱾ ᱱᱚᱣᱟ ᱫᱚ ᱵᱤᱨᱵᱷᱩᱢ ᱨᱮᱭᱟᱜ ᱵᱮᱯᱟᱨ ᱥᱟᱦᱟᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ᱾ ᱱᱚᱶᱟ ᱫᱚ ᱥᱟᱭᱛᱷᱤᱭᱟ ᱯᱳᱞᱤᱥ ᱛᱷᱟᱱᱟ ᱟᱶᱛᱟ ᱨᱮ ᱢᱮᱱᱟᱜᱼᱟ᱾ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱥᱟᱦᱟᱨ ᱫᱚ ᱵᱤᱨᱵᱷᱩᱢ ᱨᱮᱭᱟᱜ ᱯᱩᱱᱭᱟᱭ ᱢᱟᱨᱟᱝ ᱥᱟᱦᱟᱨ ᱠᱟᱱᱟ᱾

ᱱᱟᱜᱟᱢ
ᱥᱟᱹᱭᱛᱟᱹ ᱞᱟᱦᱟ ᱫᱚ ᱢᱤᱫ ᱟᱛᱳ ᱛᱟᱦᱮ ᱠᱟᱱᱟ᱾ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱞᱟᱭᱤᱱ ᱟᱨ ᱢᱚᱭᱩᱨᱟᱠᱠᱷᱤ (ᱢᱳᱨ) ᱜᱟᱰᱟ ᱨᱮ ᱥᱟᱠᱳ ᱵᱮᱱᱟᱣ ᱛᱟᱭᱚᱢ ᱱᱚᱣᱟ ᱟᱛᱳ ᱫᱚ ᱥᱟᱦᱟᱨ ᱞᱮᱠᱟᱛᱮ ᱨᱟᱠᱟᱵ ᱟᱠᱟᱱᱟ᱾ ᱑᱘᱕᱙ ᱥᱟᱞ ᱨᱮ ᱠᱷᱟᱱᱟ-ᱨᱟᱡᱽᱢᱚᱦᱚᱞ ᱠᱷᱚᱰᱸ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱵᱮᱱᱟᱣ ᱥᱟᱹᱛ ᱞᱮᱱᱟ᱾ ᱚᱱᱟ ᱨᱮᱱᱟᱜ ᱵᱟᱠᱷᱨᱟ ᱞᱮᱠᱟᱛᱮ ᱜᱮ ᱥᱟᱭᱛᱷᱤᱭᱟ ᱨᱮᱞ ᱴᱨᱮᱥᱚᱱ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱚᱱᱟ ᱛᱟᱭᱚᱢ ᱫᱤᱥᱚᱢ ᱨᱮᱱᱟᱜ ᱮᱴᱟᱜ ᱮᱴᱟᱜ ᱡᱟᱜᱟ ᱠᱷᱚᱱ ᱟᱭᱢᱟ ᱦᱚᱲ ᱦᱮᱡᱽ ᱠᱟᱛᱮᱡᱽ ᱱᱚᱰᱮᱸ ᱠᱚ ᱛᱟᱦᱮᱱ ᱠᱟᱱᱟ᱾

ᱚᱛᱱᱚᱜ
ᱴᱷᱟᱹᱣᱠᱟᱹ
ᱱᱚᱣᱟ ᱥᱟᱦᱟᱨ ᱨᱮᱭᱟᱜ ᱞᱳᱠᱮᱥᱟᱱ ᱫᱚ ᱒᱓°᱙᱔'᱕᱑"N ᱘᱗°᱖᱘'᱐᱓"E ᱟᱨ ᱫᱚᱨᱭᱟ ᱟᱴᱮᱛ ᱠᱷᱚᱱ ᱕᱔ ᱢᱤᱴᱟᱨ(᱑᱗᱗ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱥᱟᱦᱟᱨ ᱫᱚ ᱢᱚᱭᱩᱨᱟᱠᱠᱷᱤ(ᱢᱳᱨ) ᱜᱟᱰᱟ ᱟᱨᱮᱨᱮ ᱢᱮᱱᱟᱜ ᱟᱠᱟᱫᱟ᱾

ᱦᱚᱭ ᱦᱤᱥᱤᱫ
ᱥᱟᱭᱛᱷᱤᱭᱟ ᱨᱮ ᱨᱟᱵᱟᱝ ᱨᱤᱛᱩ ᱨᱮ ᱠᱚᱢ ᱜᱮᱭ ᱫᱟᱜ-ᱟ ᱪᱟᱹᱛ ᱵᱟᱹᱭᱥᱟᱹᱠᱷ ᱫᱷᱚᱨᱚᱱ ᱫᱤᱱ ᱠᱷᱚᱱ ᱫᱚ᱾ ᱥᱟᱭᱛᱷᱤᱭᱟ ᱨᱮᱭᱟᱜ ᱜᱷᱩᱸᱴ(average) ᱞᱚᱞᱚ ᱫᱚ ᱒᱖.᱓° ᱥᱮᱱᱴᱤᱜᱨᱮᱱᱴ᱾ ᱟᱨ ᱢᱤᱫ ᱥᱮᱨᱢᱟ ᱨᱮᱭᱟᱜ ᱜᱷᱩᱸᱴ ᱫᱟᱜ ᱡᱟᱹᱨᱤ ᱑᱓᱒᱘ ᱢᱤᱞᱤᱢᱤᱴᱟᱨ᱾https://en.climate-data.org/asia/india/west-bengal/sainthia-24541/

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱮᱞ ᱨᱮᱭᱟᱜ ᱱᱟᱜᱟᱢ
ᱮᱞ.ᱮᱥ.ᱮᱥ.ᱳ ᱢᱳᱞᱮᱭ ᱟᱜ ᱵᱮᱸᱜᱚᱞ ᱦᱚᱱᱚᱛ ᱜᱮᱡᱮᱴ ᱞᱮᱠᱟᱛᱮ ᱑᱙0᱑ ᱥᱟᱞ ᱨᱮ ᱥᱟᱭᱛᱷᱤᱭᱟ ᱨᱮ ᱒᱖᱒᱒ ᱜᱚᱴᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱟᱨ ᱑᱙᱑᱑ ᱥᱟᱞ ᱨᱮ ᱓᱕᱕᱑ ᱜᱚᱴᱟᱱ ᱦᱚᱲ ᱠᱟ ᱛᱟᱦᱮ ᱠᱟᱱᱟ᱾https://shodhganga.inflibnet.ac.in/bitstream/10603/155227/15/15_appendix%201.pdf

ᱱᱮᱛᱟᱨᱟᱜ ᱦᱚᱲ ᱮᱞ
᱒0᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱟᱭᱛᱷᱤᱭᱟ ᱯᱳᱣᱨᱚᱥᱚᱵᱷᱟ ᱚᱱᱪᱚᱞ ᱨᱮ ᱔᱔,᱖0᱑ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱚᱱᱟ ᱢᱩᱫ ᱨᱮ ᱒᱒᱘᱕᱖ ᱜᱚᱴᱟᱱ ᱠᱚᱨᱟ ᱟᱨ ᱒᱑᱗᱓᱕ ᱜᱚᱴᱟᱱ ᱠᱩᱨᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱜᱤᱫᱨᱟᱹ ᱣᱟᱜ ᱮᱞ ᱔᱕᱑᱑ ᱜᱚᱴᱟᱱ ᱱᱚᱣᱟ ᱫᱚ ᱥᱟᱱᱟᱢ ᱦᱚᱨ ᱨᱮᱱᱟᱜ ᱑0.᱑᱑%᱾ 

ᱠᱟᱹᱣᱰᱤᱟᱹᱨᱤ
ᱦᱮᱡᱥᱮᱱ
ᱥᱤᱠᱷᱱᱟᱹᱛ
ᱟᱨᱦᱚ ᱧᱮᱞ ᱢᱮ
ᱥᱩᱨᱤ
ᱨᱟᱢᱯᱩᱨᱦᱟᱴ
ᱵᱳᱞᱯᱩᱨ

ᱵᱟᱦᱚᱨᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ